title: Bann ar Faoued
text: Bann ar Faoued a oa ur rann velestradurel ha lezvarnel e departamant ar Mor-Bihan e Breizh. Krouet e voe gant lezenn an 23 a viz Eost 1790. Gourin, sez ur senesaliezh, a glaskas mirout he sez roueel, met nac'het e voe gant Ar Faoued; en aner c'hoazh e klaskas Gourin bout staget ouzh Karaez war tachenn ar justis.
  Setu amañ roll seizh kanton Bann ar Faoued: 
   ar Faoued,
   Gourin,
   Berne,
   Langoned,
   Lannejenn,
   Prizieg,
   Pleurdud.
  
  Lez-varn ar bann 
   Dilennet e voe pemp barner ha tri advarner e miz Here 1790 en ur heuliañ al Lezenn eus ar 16 hag ar 24 a viz Eost 1790. Evit kaout gwir da votiñ e ranke ar geodedourien bout pinvidik mat: graet e veze dilennourien an eil derez anezhe, un nebeud degadoù e oant er bann.
  
  Dilamet ar bannoù  
  Gant Bonreizh Bloaz III (22 a viz Eost 1795) e voe lamet ar bannoù ha bodet e veze kuzulioù-kanton (ne chome tamm emrenerezh ebet gant kumunioù ar c'hanton).
  
  Dave ha notennoù 
  
  Ar Faoued
  Ar Faoued